
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 341 

13 Απριλίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση, συγκρότηση και ορισμός μελών Ομάδας Εργα¬ 
σίας για τη μελέτη ανακαθορισμού των αρμοδιοτήτων 
και αναδιοργάνωσης της Οικονομικής Επιθεώρησης 

του Υπουργείου Οικονομικών. 1 

Χρηματοδότηση Ε.Κ.Δ.Δ. για την υλοποίηση προγραμμά¬ 
των συνεχιζόμενης επαγγελματικής κατάρτισης στα 
πλαίσια του επιχειρησιακού προγράμματος «Τουρι- 

σμός-Πολιτισμός». 2 

Σύσταση - Συγκρότηση πρωτοβάθμιου Υπηρεσιακού Συμ¬ 
βουλίου του Υπουργείου ΠΕΧΩΔΕ. 3 

Τροποποίηση συγκρότησης Ομάδας Εργασίας. 4 


Παράταση ισχύος των πινάκων διοριστέων για τα σχολεία 
της Μέσης (Δευτεροβάθμιας) Εκκλησιαστικής Εκπαί¬ 
δευσης, των κλάδων: ΠΕΙ - Θεολόγων, Π2 Φιλολόγων, 

Π3 - Μαθηματικών, ΠΕ4 - Φυσικών, ΠΕ6 - Αγγλικής 
Γλώσσας, ΠΕ11 - Φυσικής Αγωγής και ΠΕ16 - Μουσικών 5 
Σύσταση και Συγκρότηση Πρωτοβαθμίων Υπηρεσιακών 


Συμβουλίων Υπουργείου Γεωργίας. 6 

Χαρακτηρισμός ως ιστορικού διατηρητέου μνημείου του 
Αθανασιάδειου Καφενείου στο ΠλωμάριΛέσβου, ιδιο¬ 
κτησίας Δήμου Πλωμαρίου. 7 


Χαρακτηρισμός ως ιστορικού διατηρητέου μνημείου του 
κτιρίου της Σχολής Αρχυροχρυσοχοΐας του οικισμού 
Στεμνίτσας Ν. Αρκαδίας, ιδιοκτησίας του Δήμου Τρι- 
κολώνων, μαζί με τον περιβάλλοντα χώρο στα όρια της 


ιδιοκτησίας. 8 

Κήρυξη δένδρου ως διατηρητέου μνημείου της Φύσης.. 9 


Μεταβίβαση αρμοδιοτήτων και δικαίωμα υπογραφής 
στους Αντιπρυτάνεις του Πανεπιστημίου Θεσσαλίας. 10 


ΑΠΟΦΑΣΕΙ Σ 

Αριθ. 1033286/273/Α0006 (1) 

Σύσταση, συγκρότηση και ορισμός μελών Ομάδας Εργασίας 
για τη μελέτη ανακαθορισμού των αρμοδιοτήτων και ανα¬ 
διοργάνωσης της Οικονομικής Επιθεώρησης του Υπουρ¬ 
γείου Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις: 

α) Των άρθρων89 και 128του Π.Δ. 284/44«Οργανισμόςτου 


Υπουργείου Οικονομικών» (ΦΕΚ 128/Α'), όπως τροποποιήθη¬ 
κε και ισχύει. 

β) Του άρθρου 34 του Ν. 1914/90 «Εκσυγχρονισμός και α¬ 
νάπτυξη του Δημοσίου Τομέα και της Κεφαλαιαγοράς, φο¬ 
ρολογικές ρυθμίσεις και άλλες διατάξεις (ΦΕΚ 178/Α'), σε 
συνδυασμό με τις διατάξεις του άρθρου 13 του Ν. 2346/95 
(ΦΕΚ220/Α'). 

γ) Του άρθρου 19 του Ν. 2470/97 «Αναμόρφωση μισθολο- 
γικού προσωπικού της Δημόσιας Διοίκησης και άλλες συνα¬ 
φείς διατάξεις»(ΦΕΚ 40/Α'). 

δ) Τηςπαρ. 18 του άρθρου 18 του Ν. 2503/97 (ΦΕΚ170/Α - ) 
«Διοίκηση, οργάνωση, στελέχωσητης περιφέρειας, ρύθμιση 
θεμάτων για την τοπική αυτοδιοίκηση και άλλες διατάξεις». 

2. Το αριθμ. 40/26.2.99 έγγραφο της Γενικής Δ/νσης Οικο¬ 
νομικής Επιθεώρησης, με το οποίο ζητείται η σύσταση, η συ¬ 
γκρότηση και ο ορισμός των μελών της παραπάνω Ομάδας 
Εργασίας. 

3. Το γεγονός ότι, από τις διατάξεις της παρούσας απόφα¬ 
σης προκαλείται δαπάνη συνολικού ποσού 2.400.000 δρχ. 
περίπου, σε βάρος του Κρατικού Προϋπολογισμού, για αμοι¬ 
βή των μελών της Ομάδας Εργασίας, η οποία θα καταβληθεί 
από τις πιστώσεις του Προϋπολογισμού Εξόδων του Υπουρ¬ 
γείου Οικονομικών, του έτους 1999 (ΚΑΕ 0515, Ε.Φ. 23110). 

4. Την αριθμ. 1123812/1424/Α0006/14.11.96 απόφασή μας 
(ΦΕΚ 1052Β), όπως αυτή τροποποιήθηκε και συμπληρώθηκε 
με την αριθμ. 1047377/598/Α0006/29.4.97 (ΦΕΚ 366Β), ο- 
μοία, με την οποία μεταβιβάσθηκε η εξουσία, στο Γενικό 
Γραμματέα, στους Γενικούς Δ/ντές κ.λ.π., να υπογράφουν 
«Με Εντολή Υπουργού» αποφασίζουμε: 

Α. Συνιστούμε στο Υπουργείο Οικονομικών Ομάδα Εργα¬ 
σίας, για τη μελέτη ανακαθορισμού των αρμοδιοτήτων και α¬ 
ναδιοργάνωσης της Οικονομικής Επιθεώρησης αυτού. 

Β. Συγκροτούμε την παραπάνω Ομάδα Εργασίας και ορί¬ 
ζουμε τα μέλη αυτής, ως εξής: 

1. Τον Δονάτο Δοκόπουλο, υπάλληλο του κλάδου Οικονο¬ 
μικών Επιθεωρητών, που υπηρετεί στην Υποδιεύθυνση Πει¬ 
ραιά, της Οικονομικής Επιθεώρησης Αττικής, ως Συντονιστή. 

2. Τον Λουκά Μαγκλάρα, υπάλληλο του κλάδου Οικονομι¬ 
κών Επιθεωρητών, που υπηρετεί στην Υποδιεύθυνση Αθη¬ 
νών, της Οικονομικής Επιθεώρησης Αττικής, ως μέλος. 

3. Τον Γεώργιο Μπαλή, υπάλληλο του κλάδου Οικονομικών 
Επιθεωρητών, που υπηρετεί στην Υποδιεύθυνση Αθηνών, 
της Οικονομικής Επιθεώρησης Αττικής, ως μέλος. 

4. Τον Κωνσταντίνο Καλημεράκη, υπάλληλο του κλάδου Οι¬ 
κονομικών Επιθεωρητών, που υπηρετεί στην Υποδιεύθυνση 
Αθηνών, της Οικονομικής Επιθεώρησης Αττικής, ως μέλος. 

5. Τον Κωνσταντίνο-Παρασκευά Σουλόπουλο, υπάλληλο 











4592 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


με βαθμό Α', του κλάδου ΠΕ Τελωνειακών, που υπηρετεί στην 
Διεύθυνση Επιθεώρησης Υπηρεσιών, ως μέλος. 

6. Χρέη Γραμματέα της Ομάδας Εργασίας θα εκτελεί η Αγ¬ 
γελική Βαρελά, υπάλληλος με βαθμό Β', του κλάδου ΔΕ Ε¬ 
φοριακών, που υπηρετεί στο Β' Τμήμα της Δ/νσης Επιθεώρη¬ 
σης Υπηρεσιών. 

Δ. Έργο της Ομάδας Εργασίας είναι η σύνταξη και υποβο¬ 
λή μελέτης: 

1. Για τα λειτουργικά προβλήματα της Οικονομικής Επιθε¬ 
ώρησης με την ισχύουσα οργανωτική δομή και αρμοδιότητες 
αυτής. 

2. Για την αναδιοργάνωση της Οικονομικής Επιθεώρησης, 
ώστε να λειτουργεί ως αμιγώς Κεντρική-Επιτελική Υπηρεσία 
του Υπουργείου Οικονομικών. 

3. Για τον ανακαθορισμό των αρμοδιοτήτων της Οικονομι¬ 
κής Επιθεώρησης και τον τρόπο άσκησης αυτών. 

4. Για τον αναγκαίο αριθμό Οικονομικών Επιθεωρητών και 
την αριθμητική στελέχωση των προτεινόμενων νέων Υπηρε¬ 
σιών Επιθεώρησης. 

5. Για την επίλυση των θεμάτων διαχείρισης του υπάρχο- 
ντος προσωπικού, εξοπλισμού και αρχείων των λειτουργου- 
σών σήμερα Οικονομικών Επιθεωρήσεων, κατά την μετά¬ 
πτωση από την παρούσα οργανωτική δομή, στην προτεινό- 
μενη. 

6. Γ ια τις απαιτούμενες νομοθετικές και διοικητικές ρυθμί¬ 
σεις και τη σύνταξη προσχεδίου διατάξεων: 

α) Για την προσαρμογή της Οικονομικής Επιθεώρησης 
στην προτεινόμενη αναδιοργάνωση (άρθρου 2 του Ν. 
2340/95, του Π.Δ. 167/96, Π.Δ. 211/96, κανονισμού λειτουρ¬ 
γίας κλπ.). 

β) Για την προσαρμογή και τροποποίηση των ισχυουσών 
διατάξεων που προβλέπουν τη συμμετοχή των Οικονομικών 
Επιθεωρητών σε συλλογικά όργανα (Επιτροπές κλπ.) ή και 
άλλων σχετικών διατάξεων. 

7. Για τον καθορισμό των επιδιωκόμενων στόχων της Οικο¬ 
νομικής Επιθεώρησης, βάσει της προτεινόμενης αναδιοργά¬ 
νωσης και αναδιάρθρωσης αυτής. 

Ε. Η Ομάδα Εργασίας θα συνεδριάζει εντός και εκτός του 
κανονικού ωραρίου λειτουργίας των Δημοσίων Υπηρεσιών, 
(στα γραφεία της Κεντρικής Υπηρεσίας της Γενικής Δ/νσης 
Οικονομικής Επιθεώρησης - Θεμιστοκλέους 5 - ΑΘΗΝΑ), και 
θα ολοκληρώσει το έργο της σε έξι μήνες από τη δημοσίευ¬ 
ση της παρούσας απόφασης, υποβάλλοντας την πρότασή 
της στο Γενικό Δ/ντή της Οικονομικής Επιθεώρησης και ενη¬ 
μερώνοντας σχετικά την Δ/νση Οργάνωσης. 

ΣΤ. Η αμοιβή του Συντονιστή, των μελών και του Γ ραμμα¬ 
τέα της Ομάδας Εργασίας, θα καθορισθεί με άλλη απόφαση 
του Υπουργού Οικονομικών. 

Ζ. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαρτίου 1999 
Με εντολή Υπουργού 
Ο Γενικός Γραμματέας 
ΧΑΡΗΣ ΑΛΑΜΑΝΟΣ 


Αριθ. Τ/1057 (2) 

Χρηματοδότηση Ε.Κ.Δ.Δ. για την υλοποίηση προγραμμάτων 

συνεχιζόμενης επαγγελματικής κατάρτισης σταπλαίσιατου 

επιχειρησιακού προγράμματος «Τουρισμός-Πολιτισμός». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ, 
ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ 

Έχοντας υπόψη: 

Ι.Το ΠΔ 27/1996 «Συγχώνευση των Υπουργείων Τουρι¬ 
σμού, Βιομηχανίας Ενέργειας και Τεχνολογίας και Εμπορίου 
στο Υπουργείο Ανάπτυξης». 

2. Την Απόφασης της Επιτροπής της Ε.Ε. με αριθμ. Ο (95) 
2201/30-11-95, σχετικά με την έγκριση του Επιχειρησιακού 
Προγράμματος «Τουρισμός- Πολτισμός». 

3. Τις διατάξεις του Ν. 1624/51 και Ν.201/74 «Περί του ΕΟΤ 
νομοθεσία» όπως τροποποιημένοι ισχύουν σήμερα. 

4. Το ΠΔ 884/76 «Κανονισμός του ΕΟΤ». 

5. Το Ν. 2160/93 «Ρυθμίσεις για τον Τουρισμό και άλλες δια¬ 
τάξεις» όπως τροποποιήθηκε και συμπληρώθηκε με τον 
Ν.2206/94 και ισχύουν σήμερα. 

6. Τον Οικονομικό Κανονισμό του Ε.Ο.Τ. 

7. Την υπ' αριθμ. Τ.4232/7-9-1998 Κοινή Υπουργική Απόφα¬ 
ση Υπουργών Ανάπτυξης και Εργασίας & Κοινωνικών Ασφα¬ 
λίσεων (ΦΕΚ 984/Β718.9.1998). 

8. Τις διατάξεις του άρθρου 29 Ατού Ν. 1558/85 προστεθέ- 
ντος δια του άρθρου 27 του Ν.2081/92, όπως αντικαταστά- 
θηκε με το άρθρο 1 παρ. 2α του Ν .2469/97 (ΦΕΚ 38/Α"). 

9. Την με αριθμό 8211/1999 Κοινή Απόφαση του Πρω¬ 
θυπουργού και του Υπουργού Εσωτερικών Δημόσιας Διοί¬ 
κησης και Αποκέντρωσης «περί ανάθεσης αρμοδιοτήτων 
Υπουργού Εσωτερικών, Δημόσιας Διοίκησης και Αποκέ¬ 
ντρωσης». 

10. Την με αριθμό 1107147/1239/006 Α/4-10-96 κοινή από¬ 
φαση του Πρωθυπουργού και του Υπουργού Οικονομικών 
«περί ανάθεσης αρμοδιοτήτων στους Υφυπουργούς Οικονο¬ 
μικών» (ΦΕΚ 922/Β74-10-96). 

11. Το με αριθ.532792/18.12.98 έγγραφο του Ε.Ο.Τ., απο¬ 
φασίζουμε: 

Χρηματοδοτούμε το Ε.Κ.Δ.Δ. μέχρι του ποσού των διακο- 
σίων ενενήντα δύο εκατομμυρίων εξακοσίων χιλιάδων δρχ. 
(292.600.000) για την υλοποίηση 52 προγραμμάτων συνεχι¬ 
ζόμενης επαγγελματικής κατάρτισης στα πλαίσια του επι¬ 
χειρησιακού προγράμματος «ΤΟΥΡΙΣΜΟΣ - ΠΟΛΙΤΙΣΜΟΣ», 
σύμφωνα με τον συνημμένο Πίνακα, ο οποίος αποτελεί ανα¬ 
πόσπαστο μέρος της παρούσας απόφασης. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 31 Μαρτίου 1999 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΟΝ. ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΛΕΩΝ. ΤΖΑΝΗΣ ΝΙΚ. ΧΡΙΣΤΟΔΟΥΛΑΚΗΣ 

ΑΝΑΠΤΥΞΗΣ 
ΕΥΑΓ. ΒΕΝΙΖΕΛΟΣ 


ΠΡΟΓΡΑΜΜΑΤΑ ΠΟΥ ΔΥΝΑΤΑΙ ΝΑ ΥΛΟΠΟΙΗΣΕΙ ΤΟ Ε.Κ.Δ.Δ. 

Αριθ. 8013/2409 (3) 

Σύσταση - συγκρότηση πρωτοβάθμιου Υπηρεσιακού Συμ¬ 
βουλίου του Υπουργείου ΠΕΧΩΔΕ. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1) Τις διατάξεις: 

α) Της παρ. 1β του άρθρου 158, των παρ. 2 και 4 του άρ¬ 
θρου 159, των παρ. 2,4 και 5 του άρθρου 160, της παρ. 2 του 
άρθρου 161, του άρθρου 162 και των παρ. 2, 3 και 5 του άρ¬ 
θρου 163του ΥΚκαιτωνπαρ. 9και 17του άρθρου δεύτερου 
του Ν. 2683/1999 (ΦΕΚ 19/Α'). 

β) Των άρθρων 36 παρ. 1 και 43 του Π. Δ/τος 410/198 (ΦΕΚ 
191 /Α') και της παραγράφου Β4 του άρθρου 40 του Ν. 
1884/1990 (ΦΕΚ 81/Α'). 

γ) Του άρθρου 27 του Ν. 2081/1992 (ΦΕΚ 154/Α') με το ο¬ 
ποίο προστέθηκε άρθρο 29Α στο Ν. 1558/1985 (ΦΕΚ 137/Α ). 

δ) Τις οργανικές διατάξεις του Υπουργείου ΠΕΧΩΔΕ (Π.Δ. 
51/88 (ΦΕΚ 18/Α'). 

2. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπολο¬ 
γισμού γιατί με την παρούσα σύσταση δεν μεταβάλλεται ο α¬ 
ριθμός των μελών του υφισταμένου κατά την έναρξη ισχύος 
του Ν. 2683/1999 Υπηρεσιακού Συμβουλίου, αποφασίζουμε: 

1. Συγκροτούμε στο Υπουργείο ΠΕΧΩΔΕ πενταμελές Υπη¬ 
ρεσιακό Συμβούλιο αρμόδιο για όλο το προσωπικό του Υ¬ 
πουργείου, πλην των υπαλλήλων με βαθμό γενικού διευθυ¬ 
ντή ως εξής: 

α) Τρεις (3) μονίμους υπαλλήλους με βαθμό Διευθυντή α¬ 
πό αυτούς που υπάγονται στην αρμοδιότητα του Υπηρεσια¬ 
κού Συμβουλίου και υπηρετούν στην έδρα του. 

β) Δύο (2) αιρετούς εκπροσώπους των μονίμων υπαλλήλων 
με βαθμό τουλάχιστον Α' με τους αναπληρωτές τους. 

Όταν το Υπηρεσιακό Συμβούλιο κρίνει θέματα προσωπι¬ 
κού με σχέση εργασίας ιδιωτικού δικαίου, αντί των δύο αι¬ 
ρετών εκπροσώπων των μονίμων υπαλλήλων μετέχουν δύο 
αιρετοί εκπρόσωποι με σύμβαση εργασίας ιδιωτικού δικαίου 
αορίστου χρόνου. 

2. Τα υπό στοιχεία α' μέλη της προηγούμενης παραγράφου 
ορίζονται από τον οικείο Υπουργό. Κατά την πρώτη συγκρό¬ 
τηση τα ανωτέρω μέλη ορίζονται, σύμφωνα με τις διατάξεις 
της παραγράφου 9 του άρθρου δεύτερου του Ν. 2683/1999. 

3. Με την απόφαση του ορισμού των μελών των Υπηρεσια¬ 
κών Συμβουλίων, ορίζεται ως Πρόεδρος ένα από τα τακτικά 
μέλη του Υπηρεσιακού Συμβουλίου με αναπληρωτή του επί¬ 
σης ένα από τα τακτικά μέλη. Αναπληρωτές των δύο άλλων 
τακτικών μελών ορίζονται μόνιμοι υπάλληλοι με βαθμό διευ¬ 
θυντή από αυτούς που υπάγονται στη αρμοδιότητα του υπη¬ 
ρεσιακού συμβουλίου και υπηρετούν στην έδρα του. Κατά 
την πρώτη εφαρμογή τα ανωτέρω δύο αναπληρωματικά μέ¬ 
λη ορίζονται σύμφωνα με την παρ. 9 του άρθρου δεύτερου 
του Ν. 2683/1999. Στην περίπτωση που προεδρεύει ο ανα¬ 
πληρωτής του Προέδρου θα συμμετέχει ως τακτικό μέλος α¬ 
ναπληρωτής του προεδρεύοντος. 

4. Στο Συμβούλιο εισηγούνται οι καθ’ ύλην αρμόδιοι Τμη- 
ματάρχες (Μονίμου και Ιδιωτικού Δικαίου Προσωπικού) της 
Δ/νσης Διοικητικού, που αναπληρώνονται από τους νόμιμους 
αναπληρωτές τους. 

5. Χρέη γραμματέα στο Υπηρεσιακό Συμβούλιο εκτελεί 
υπάλληλος που ορίζεται με τον αναπληρωτή του από τον 
Υπουργό. 

6. Η θητεία των μελών των Υπηρεσιακών Συμβουλίων 
είναι διετής. Κατά την πρώτη εφαρμογή του νόμου αυτού, 
η θητεία των μελών των Υπηρεσιακών Συμβουλίων λήγει στις 
31.12.2000. 


7. Κατά την πρώτη συγκρότηση των πρωτοβαθμίων Υπηρε¬ 
σιακών Συμβουλίων ως αιρετοί εκπρόσωποι των υπαλλήλων 
ορίζονται οι εκπρόσωποι που αναδείχθηκαν από τις εκλογές 
για να αποτελόσουν μέλη των από 1.1.1999 υφισταμένων Υ¬ 
πηρεσιακών Συμβουλίων. 

8. Έως τη συγκρότηση και λειτουργία των νέων Υπηρεσια¬ 
κών Συμβουλίων εξακολουθούν να λειτουργούν τα κατά την έ¬ 
ναρξη ισχύος του Ν. 2683/1999 υφιστάμενα, με επιφύλαξη των 
διατάξεων της παρ. 15 του άρθρου δεύτερου του ίδιου νόμου. 

9. Οι υποθέσεις που εκκρεμούν στο υφιστάμενο Υπηρεσια¬ 
κό Συμβούλιο, πλην των αναφερομένων στην παρ. 15 του άρ¬ 
θρου δεύτερου του Ν. 2683/1999 και οι οποίες δεν θα έχουν 
κριθεί απ’ αυτό μέχρι τον ορισμό των μελών του νέου Υπηρε¬ 
σιακού Συμβουλίου, κρίνονται από το Υπηρεσιακό Συμβούλιο 
το οποίο συγκροτείται με την απόφαση αυτή, χωρίς να απαι¬ 
τείται νέα παραπομπή των υποθέσεων αυτών. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 30 Μαρτίου 1999 

Ο ΥΠΟΥΡΓΟΣ 

ΚΩΝ. ΛΑΛΙΩΤΗΣ 
-Φ- 

Αριθ. ΣΤ5/9 (4) 

Τροποποίηση συγκρότησης Ομάδας Εργασίας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 
ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Την αριθ. ΣΤ5/28/20.5.98 (ΦΕΚ 533/Β'/1998) κοινή από¬ 
φαση «Περί συγκροτήσεως ομάδας εργασίας για τον σχεδία¬ 
σμά και την υλοποίηση του προγράμματος βελτίωσης της 
ποιότητας των υπηρεσιών που παρέχουν οι δημόσιοι φορείς». 

2. Τη διάταξη της παραγράφου 18 του άρθρου 18 του 
Ν.2503/97 (ΦΕΚ 107/Α'/1997) «Διοίκηση, οργάνωση, στελέ- 
χωση της περιφέρειας, ρύθμιση θεμάτων για την τοπική αυ¬ 
τοδιοίκηση και άλλες διατάξεις». 

3. Την ανάγκη αντικατάστασης μελών λόγω αποχώρησης 
από την υπηρεσία ορισμένων εξ αυτών. 

4. Την αριθ. 8211/1999 κοινή απόφαση του Πρωθυπουργού 
και της Υπουργού Εσωτερικών, Δημ. Διοίκησης και Αποκέ¬ 
ντρωσης για την ανάθεση αρμοδιοτήτων, αποφασίζουμε: 

Τροποποιούμε την με αριθ. ΣΤ5/28/20.5.98 (ΦΕΚ 533/Β7 
1998) κοινή υπουργική απόφαση ως εξής: 

Μέλη της ομάδας εργασίας ορίζονται: 

1) Γαλής Ιωάννης, Προϊστάμενος της Γ ενικής Διεύθυνσης 
Διοικητικής και Οικονομικής Υποστήριξης. 

2) Αναγνωστόπουλος Διονύσιος, Προϊστάμενος της Διεύ¬ 
θυνσης Οργάνωσης και Απλούστευσης Διαδικασιών. 

3) Κατσαρός Αλέξιος, Προϊστάμενος της Δ/νσης Διοικητικού. 

4) Βολακάκης Εμμανουήλ, Προϊστάμενος του Τμήματος 
Προσωπικού της Διεύθυνσης Διοικητικού. 

5) Πλούσος Γεώργιος, Προϊστάμενος του Τμήματος Κοι¬ 
νοβουλευτικού Ελέγχου. 

6) Νείλας Αλέξανδρος, υπάλληλος της Διεύθυνσης Οργά¬ 
νωσης και Απλούστευττης Διαδικασιών. 

7) Καρμίρη Τερέζα, υπάλληλος της Διεύθυνσης Μεταπτυ¬ 
χιακών Σπουδών και Έρευνας. 

Συντονιστή της ομάδας εργασίας και σύνδεσμο με την Ομάδα 
Διοίκησης Έργου του ΥΠΕΣΔΔΑ ορίζουμε τον Γαλή Ιωάννη. 

Γραμματέα της ομάδας εργασίας ορίζουμε την Μωραΐτου 
Πηνελόπη, Εκπαιδευτικό αποσπασμένη στην Κ. Υ. του ΥΠΕΠΘ. 

Έργο της ανωτέρω ομάδας εργασίας είναι η κατάρτιση και 
υλοποίηση προγραμμάτων Διοικητικού Εκσυγχρονισμού με 
στόχο τη διαμόρφωση μίας πολιτικής ποιότητας στις υπηρε- 

σίες του ΥΠ.Ε.Π.Θ., η οποία θα έχει ως αποτέλεσμα την 
αύξηση της αποτελεσματικότητας και της αποδοτικότητας. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 17 Μαρτίου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΕΘΝΙΚΗΣ ΠΑΙΔΕΙΑΣ 
ΚΑΙ ΑΠΟΚΕΝΤΡΩΣΗΣ ΚΑΙ ΘΡΗΣΚΕΥΜΑΤΩΝ 

Α. ΤΖΑΝΗΣ ΓΕΡΑΣΜΟΣΑΡΣΕΝΗΣ 

-♦- 

Αριθ. Α2/321 (5) 

Παράταση ισχύος των πινάκων διοριστέων για τα σχολεία 
της Μέσης (Δευτεροβάθμιας) Εκκλησιαστικής Εκπαίδευ¬ 
σης, των κλάδων: ΠΕΙ - Θεολόγων, Π2 Φιλολόγων, Π3 - 
Μαθηματικών, ΠΕ4 - Φυσικών, ΠΕ6 - Αγγλικής Γλώσσας, 
ΠΕ11 - Φυσικής Αγωγής και ΠΕ16 - Μουσικών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 1 παράγρ. 5 και 4 παράγρ. 4 
του Ν.476/1976 (ΦΕΚ 308/Α") «Περί Εκκλησιαστικής Εκπαι- 
δεύσεως». 

2. Τις διατάξεις των άρθρων 15 Κεφάλ. Β' και 69 παρ. 2 και 
6 του Ν. 1566/85 (ΦΕΚ 167/Α') «Δομή και λειτουργία Πρωτο¬ 
βάθμιας και Δευτεροβάθμιας Εκπ/σης και άλλες διατάξεις». 

3. Τις διατάξεις του άρθρου 4 παρ. 3 του Π.Δ. 292/1977 
(ΦΕΚ95/Α") και του άρθρου 12 του Π.Δ. 1025/77 (ΦΕΚ 344/Α). 

4. Την με αριθμ. Α2/379/18.4.1997 απόφαση - προκήρυξη 
του ΥΠΕΠΘ και την με αριθμ. Α2/405/14.4.1998 απόφαση - 
παράταση ισχύος των πινάκων διοριστέων. 

5. Τις με αριθμούς 6/1997,7/1997,8/1997,9/1997,10/1997, 
11/1997, 12/1997, 14/1997, 15/1997, 16/1997, 18/1997, 
20/1997, 21/1997, 22/1997, 24/1997, 25/1997, 27/1997, 
29/1997, 30/1997, 31/1997, 32/1997, 33/1997, 35/1997, 
37/1997 και 38/18.11.1997 πράξεις του Υπηρεσιακού Συμ¬ 
βουλίου Εκκλησιαστικής Εκπαίδευσης (ΥΣΕΕ). 

6. Την ανάγκη κάλυψης των κενών οργανικών θέσεων 
εκπ/κού προσωπικού στα σχολεία Μέσης (Δευτεροβάθμιας) 
Εκκλ/κής Εκπ/σης, μετά την ένταξη των Εκκλησιαστικών Λυ¬ 
κείων στο θεσμό του Ενιαίου Λυκείου, αποφασίζουμε: 

Παρατείνουμε μέχρι 31 Δεκεμβρίου 1999 την ισχύ των πι¬ 
νάκων διοριστέων εκπαιδευτικών των κλάδων ΠΕΙ - Θεολό¬ 
γων, Π2 - Φιλολόγων, Π3 - Μαθηματικών, ΠΕ4 - Φυσικών, ΠΕ6 
- Αγγλικής Γλώσσας, ΠΕ11 - Φυσικής Αγωγής και ΠΕ16 - Μου¬ 
σικών, για την πλήρωση κενών οργανικών θέσεων στα σχο¬ 
λεία της Μέσης (Δευτεροβάθμιας) Εκκλησιαστικής Εκπαί¬ 
δευσης (ΥΣΕΕ), με την με αριθμό 38/18.11.97 πράξη του και 
κυρώθηκαν με την αριθμ. Α2/2070/24.12.97 απόφασή μας. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 30 Μαρτίου 1999 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 
-♦- 

Αριθ. 343066 (6) 

Σύσταση και Συγκρότηση Πρωτοβαθμίων Υπηρεσιακών Συμ¬ 
βουλίων Υπουργείου Γεωργίας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Της παρ. 1β, των παράγρ. 2, 4, 6 του άρθρου 158, των 
παρ. 2 και 4 του άρθρου 159, των παρ. 2,4,5 του άρθρου 160, 


τηςπαρ.2του άρθρου 161,του άρθρου 162,τωνπαρ. 2,3και 
5 του άρθρου 163 του Κώδικα Κατάστασης Δημοσίων Πολιτι¬ 
κών Διοικητικών Υπαλλήλων και Υπαλλήλων Ν.Π.Δ.Δ. και άλ¬ 
λες διατάξεις, που κυρώθηκε με το άρθρο πρώτο του Ν. 
2683/99 (ΑΊ 9). 

β) Των παραγράφων 9,11,16 και 17 του άρθρου δεύτερου 
του Ν. 2683/99. 

γ) Των άρθρων 36 παρ. 1 και 43του Π.Δ. 410/1988 (Α' 191) 
και της παρ. Β4 του άρθρου 40 του Ν. 1884/1990 (Α' 81). 

δ) Του άρθρου 29Ατου Ν. 1558/1985 (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) και τροποποι¬ 
ήθηκε με το άρθρο 1 του Ν. 2469/1997 (Α' 38). 

ε) Τις διατάξεις του Π.Δ. 402/88 (Α' 187) «Περί οργανισμού 
του Υπουργείου Γεωργίας» όπως συμπληρώθηκε και τροπο¬ 
ποιήθηκε μεταγενέστερα. 

2. Το γεγονός ότι από τις διατάξεις της απόφασης αυτής 
δεν προκαλείται επιπλέον δαπάνη σε βάρος του κρατικού 
προϋπολογισμού, καθ’ ότι με την παρούσα σύσταση μειώνε¬ 
ται ο αριθμός και δεν μεταβάλλεται ο αριθμός των μελών των 
υφισταμένων κατά την έναρξη ισχύος του Ν.2683/1999 Υπη¬ 
ρεσιακών Συμβουλίων, αποφασίζουμε: 

1. Συνιστούμε στην Κεντρική Υπηρεσία του Υπουργείου 
Γ εωργίας τα Α' και Β' Πρωτοβάθμια Υπηρεσιακά Συμβούλια 
που συγκροτούνται ως ακολούθως: 

α) Από τρεις (3) μονίμους υπαλλήλους του Υπουργείου Γε¬ 
ωργίας με βαθμό Διευθυντή από αυτούς που υπάγονται στην 
αρμοδιότητα του αντίστοιχου Υπηρεσιακού Συμβουλίου και 
υπηρετούν στην έδρα του. 

β) Δύο (2) αιρετούς εκπροσώπους των υπαλλήλων με βαθ¬ 
μό τουλάχιστον Α', με τους αναπληρωτές τους, που εκλέγο¬ 
νται κατά τη διαδικασία του τρίτου εδαφίου της παρ. 4 του 
άρθρου 160 του Κώδικα και της παρ. 16 του άρθρου δεύτε¬ 
ρου του Ν. 2683/1999. 

Όταν τα Συμβούλια κρίνουν θέματα προσωπικού με σχέση 
εργασίας ιδιωτικού Δικαίου, αντί των δύο αιρετών εκπροσώ¬ 
πων των μονίμων υπαλλήλων, μετέχουν δύο αιρετοί εκπρό¬ 
σωποι του προσωπικού με σχέση εργασίας Ιδωτικού Δικαίου 
αορίστου χρόνου. 

Κατά την πρώτη συγκρότηση των Συμβουλίων ως αιρετοί 
εκπρόσωποι των υπαλλήλων ορίζονται οι αιρετοί εκπρόσω¬ 
ποι που επιλέχθηκαν για τη διετία από 1.1.1999 μέχρι 
31.12.2000. 

2. Τα υπό στοιχείο α' μέλη της προηγούμενης παραγράφου 
ορίζονται από τον Υπουργό Γ εωργίας. Κατά την πρώτη συ¬ 
γκρότηση τα ανωτέρω μέλη ορίζονται σύμφωνα με τις διατά¬ 
ξεις της παραγράφου 9 του άρθρου δεύτερου του Ν. 
2683/1999. 

3. Με την απόφαση ορισμού των μελών των Υπηρεσιακών 
Συμβουλίων ως Πρόεδρος ορίζεται ένα από τα τακτικά μέλη 
του Υπηρεσιακού Συμβουλίου, με αναπλητωτή αυτού επίσης 
ένα από τα τακτικά μέλη. Αναπληρωτές των δύο άλλων τακτι¬ 
κών μελών ορίζονται μόνιμοι υπάλληλοι με βαθμό Διευθυντή 
από αυτούς που υπάγονται στην αρμοδιότητα του Υπηρε¬ 
σιακού Συμβουλίου και υπηρετούν στην έδρα του. Κατά την 
πρώτη εφαρμογή, τα ανωτέρω δύο αναπληρωματικά μέλη ο¬ 
ρίζονται σύμφωνα με την παρ. 9 του άρθρου δεύτερου του Ν. 
2683/1999. 

Στην περίπτωση που προεδρεύει ο αναπληρωτής του Π ρο- 
έδρου, ως τακτικό μέλος συμμετέχει ο αναπληρωτής του 
Προεδρεύοντος. 

4. Στα Συμβούλια Εισηγητές, χωρίς δικαίωμα ψήφου, ορί¬ 
ζονται με την απόφαση του Υπουργού Γεωργίας, ο Προϊστά¬ 
μενος της Διεύθυνσης Μονίμου Προσωπικού ή ο Προϊστάμε¬ 
νος της Δ/νσης Διοίκησης Προσωπικού Ιδιωτικού Δικαίου για 
την κρίση του προσωπικού με σχέση εργασίας Ιδιωτικού Δι- 

καίου με αναπληρωτές αυτών αντίστοιχα τους Προϊσταμέ¬ 
νους των οικείων τμημάτων προσωπικού στην αρμοδιότητα 
των οποίων υπάγονται οι κλάδοι προσωπικού αρμοδιότητας 
κάθε Συμβουλίου. 

5. Χρέη Γραμματέα σε κάθε Υπηρεσιακό Συμβούλιο εκτελεί 
υπάλληλος του Υπουργείου Γεωργίας που ορίζεται με τον α¬ 
ναπληρωτή του από τον Υπουργό Γεωργίας. 

6. Η θητεία των μελών των Υπηρεσιακών Συμβουλίων είναι 
διετής. Κατά την πρώτη εφαρμογή του Ν. 2683/1999 η θητεία 
των μελών λήγει στις 31.12.2000. 

7. Έως τη συγκρότηση και λειτουργία των νέων Υπηρεσια¬ 
κών Συμβουλίων εξακολουθούν να λειτουργούν τα κατά την 
έναρξη ισχύος του Ν. 2683/99 υφιστάμενα με επιφύλαξη των 
διατάξεων της παρ. 15 του άρθρου δεύτερου του ιδίου νό¬ 
μου. 

8. Οι υποθέσεις που εκκρεμούν στα υφιστάμενα Υπηρεσια¬ 
κά Συμβούλια, πλην των αναφερομένων στην παρ. 15 του άρ¬ 
θρου δεύτερου του Ν. 2683/1999 και οι οποίες δεν έχουν κρι- 
θεί από αυτά μέχρι τον ορισμό των μελών των συνιστώμενων 
με την παρούσα απόφαση Υπηρεσιακών Συμβουλίων, κρίνο- 
νται από τα συνιστώμενα Συμβούλια, χωρίς να απαιτείται νέα 
παραπομπή των υποθέσεων. 

9. Καθορίζουμε τις αρμοδιότητες των Α' και Β' Πρωτοβάθ¬ 
μιων Υπηρεσιακών Συμβουλίων ως ακολούθως: 

Α' Πρωτοβάθμιο Υπηρεσιακό Συμβούλιο 

Αρμόδιο να κρίνει την εν γένει υπηρεσιακή κατάσταση των 
μονίμων υπαλλήλων πλην των Γ ενικών Διευθυντών των κλά¬ 
δων ΠΕΙ Γεωπονικού, ΠΕ2Δασολογικού, ΠΕ3 Κτηνιατρικού, 
ΠΕ4 Ιχθυολόγων, ΠΕ7 Γεωλόγων, ΠΕ8 Οικιακής Οικονομίας, 
ΠΕΙ5 Μηχανικών Μεταλλείων και Μεταλλουργών Μεταλ¬ 
λείων, ΤΕ1 Τεχνολογίας Γεωπονίας, ΤΕ2 Δασοπονικού, ΤΕ3 
Τεχνολογίας Τροφίμων, ΤΕ4 Τεχνολογίας Δημόσιας Υγείας 
και Κτην /κών Εργαστηρίων, ΤΕ5 Τεχνολογίας Ιχθυοκομίας - 
Αλιείας, ΔΕΙ Γεωργικού - Κτηνοτροφικού, ΔΕ2 Βοηθών Ερ¬ 
γαστηρίων, ΔΕ3 Τεχνιτών Σπερματέγχυσης Επιζωοτιών και 
Πειραματοζώων, ΔΕ16 Τεχνικού Οδηγών και ΔΕ18 Επιμελη¬ 
τών Ιχθυοτροφείων (προσωρινός) καθώς και των υπαλλήλων 
με σχέση εργασίας Ιδιωτικού Δικαίου αντίστοιχων ειδικοτή¬ 
των του Υπουργείου Γεωργίας. 

Β' Πρωτοβάθμιο Υπηρεσιακό Συμβούλιο 

Αρμόδιο να κρίνει την εν γένει υπηρεσιακή κατάσταση των 
μονίμων υπαλλήλων πλην των Γ ενικών Διευθυντών των κλά¬ 
δων ΠΕ6 Χημικών, ΠΕ9 Διοικητικού, ΠΕ10 Οικονομικού, 
ΠΕ11 Μηχανικών, ΠΕ12 Πληροφορικής, ΠΕ13 Στατιστικής, 
ΠΕ14 Μεταφραστών - Διερμηνέων, ΠΕ16 Παιδαγωγικής 
(προσωρινός), ΤΕ6 Διοικητικού - Λογιστικού, ΤΕ7 Τεχνολογι¬ 
κών Εφαρμογών, ΤΕ8 Γ ραφικών Τ εχνών, ΤΕ9 Πληροφορικής, 
ΤΕ10 Βιβλιοθηκονομίας, ΤΕ12 Ραδιοτηλεγραφητών (προσω¬ 
ρινός), ΔΕ4 Διοικητικού - Λογιστικού, ΔΕ5 Δακτυλογράφων- 
Στενοδακτυλογράφων, ΔΕ6 Τεχνικού Δομικών Έργων, ΔΕ7 
Τεχνικού Μηχανολογίας - Ηλεκτρολογίας - Ηλεκτρονικής, 
ΔΕ8 Τεχνικού Σχεδιαστών, ΔΕ9 Τεχνικού Χειριστών Μηχανη¬ 
μάτων, Γεωτρυπανιστών, ΔΕ 10 Τεχνικού Εφαρμοσμένων Τε¬ 
χνών, ΔΕ11 Τεχνικού Ραδιοφωνίας Τηλεόρασης, ΔΕ12 Προ¬ 
σωπικού Η/Υ, ΔΕ 13 Μεταφραστών - Διερμηνέων, ΔΕ 14 Τηλε¬ 
φωνητών, ΥΕ1 Κλητήρων, ΥΕ2 Προσωπικού Καθαριότητας, 
ΥΕ3 Εργατών, ΥΕ4 Φυλάκων - Νυκτοφυλάκων και ΥΕ5 Βοη¬ 
θητικού Προσωπικού, καθώς και των υπαλλήλων με σχέση 
εργασίας ιδιωτικού δικαίου αντίστοιχων ειδικοτήτων του 
Υπουργείου Γ εωργίας. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 31 Μαρτίου 1999 

Ο ΥΠΟΥΡΓΟΣ 

Γ. ΑΝΠΜΕΡΙΤΗΣ 


Αριθ.ΥΠΠΟ/ΔΙΛΑΠ. Γ/4637/156097 (7) 

Χαρακτηρισμός ως ιστορικού διατηρητέου μνημείου του Α- 
θανασιάδειου Καφενείου στο Πλωμάρι Λέσβου, ιδιοκτη¬ 
σίας Δήμου Πλωμαρίου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητικών Ορ¬ 
γάνων» που δημοσιεύθηκε στο ΦΕΚ 137/Α/26.7.85. 

β) Του άρθρου 52 του Ν. 5351/32 «Περί Αρχαιοτήτων» ό¬ 
πως αντικαταστάθηκε με το άρθρο 14 και 17 του Ν.Δ. 
216/1943 και τροποποιήθηκε με το άρθρο 32 παρ. 5 του Ν, 
1337/1983 και ισχύει. 

γ) Του Ν. 1469/50 «περί προστασίας ειδικής κατηγορίας οι¬ 
κοδομημάτων». 

δ) Του Ν. 2039 «Περί Κύρωσης της Σύμβασης για την προ¬ 
στασία της αρχιτεκτονικής Κληρονομιάς της Ευρώπης» (ΦΕΚ 
61/Α/13.4.92). 

ε) Του Π.Δ. 941/77 «Περί Οργανισμού του ΥΠΠΕ». 
ζ) Το Π.Δ. 161/26.4.84 (ΦΕΚ 54/Α/30.4.84) «περί ανακατα¬ 
νομής αρμοδιοτήτων των Υπουργείων ΥΠΠΕ-ΥΧΟΠ». 

2. Την ΥΑ ΥΠΠΟ/ΓΝΟΣ/57631/21.11.97 (ΦΕΚ 1080/τ.Β7 
5.12.97) με την οποία τροποποιείται η παρ. 8 του άρθρου 6 
της ΥΑ ΥΠΠΟ/ΓΝΟΣ/49095/30.10.91 (ΦΕΚ 987/Β728.11.91) 
«Μεταβίβαση αρμοδιοτήτων Υπουργού και δικαιώματος υ¬ 
πογραφής «Με εντολή Υπουργού» στους Γεν. Γραμματείς, 
Γεν. Δ/ντές και Προϊσταμένους των Δέσεων, Τμημάτων και 
Γ ραφείων της Κεντρικής Υπηρεσίας του ΥΠ. ΠΟ.». 

3. Την εισήγηση της 8ης Εφορείας Νεωτέρων Μνημείων και 
τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμβουλίου 
Νεωτ. Μνημείων με αριθμό 24/22.10.98, αποφασίζουμε: 

Χαρακτηρίζουμε ως ιστορικό διατηρητέο μνημείο που 
χρειάζεται ειδική κρατική προστασία, σύμφωνα με τις διατά¬ 
ξεις τοου Ν. 1469/50, το κτίριο του Αθανασιάδειου Καφενεί¬ 
ου στο Πλωμάρι Λέσβου, ιδιοκτησίας Δήμου Πλωμαρίου, διό¬ 
τι αποτελεί αντιπροσωπευτικό δείγμα αστικής αρχιτεκτονι¬ 
κής του Πλωμαρίου και είναι σημαντικό για τη μελέτη της 
ιστορίας της αρχιτεκτονικής. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 16 Μαρτίου 1999 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 

-φ- 

Αριθ. ΥΠΠΟ/ΔΙΛΑΠ/Γ1361/15608 (8) 

Χαρακτηρισμός ως ιστορικού διατηρητέου μνημείου του κτι¬ 
ρίου της Σχολής Αρχυροχρυσοχοΐας του οικισμού Στε- 
μνίτσας Ν. Αρκαδίας, ιδιοκτησίας του Δήμου Τρικολώ- 
νων, μαζί με τον περιβάλλοντα χώρο στα όρια της ιδιο¬ 
κτησίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητικών Ορ¬ 
γάνων» που δημοσιεύθηκε στο ΦΕΚ 137/Α'/26.7.85. 

β) Του άρθρου 52 του Ν. 5351/32 «Περί Αρχαιοτήτων», 
όπως αντικαταστάθηκε με το άρθρο 14 και 17 του Ν.Δ. 
216/1943 και τροποποιήθηκε με το άρθρο 32 παρ. 5 του Ν. 
1337/1983 και ισχύει. 

γ) Του Ν. 1469/50 «περί προστασίας ειδικής κατηγορίας οι¬ 
κοδομημάτων και έργων τέχνης μεταγενεστέρων του 1830». 
δ) Του Ν. 2039 «περί Κύρωσης της Σύμβασης για την προ- 

στασίατης αρχιτεκτονικής Κληρονομιάς της Ευρώπης» (ΦΕΚ 
61/Α/13.4.1992). 

ε) Του Π.Δ. 941/77 «Περί Οργανισμού του ΥΠΠΕ». 

ζ) Το Π.Δ. 161/26.4.84 (ΦΕΚ 54/Α730.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ-ΥΧΟΠ». 

2. Την ΥΑΥΠΠΟ/ΓΝΟΣ/57631/21.11.1997 (ΦΕΚ 1080/Β7 
5.12.97) με την οποία τροποποιείται η παρ. 8 του άρθρου 6 
της ΥΑ ΥΠΠΟ/ΓΝΟΣ/49095/30.10.91 (ΦΕΚ 987/Β728.11.91) 
«Μεταβίβαση αρμοδιοτήτων Υπουργού και δικαιώματος υ¬ 
πογραφής «Με εντολή Υπουργού» στους Γεν. Γραμματείς, 
Γεν. Δ/ντές και Προϊσταμένους των Δ/νσεων, Τμημάτων και 
Γ ραφείων της Κεντρικής Υπηρεσίας του ΥΠ.ΠΟ.». 

3. Την εισήγηση της 8ης Εφορείας Νεωτέρων Μνημείων και 
τα λοιπά στοιχεία του φακέλου. 

4. Την κατά πλειοψηφία γνωμοδότηση του Κεντρικού Συμ¬ 
βουλίου Νεωτέρων Μνημείων με αριθμ. 8/25.2.99, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο που 
χρειάζεται ειδική κρατική προστασία, σύμφωνα με τις διατά¬ 
ξεις τοου Ν. 1469/50, το κτίριο της Σχολής Αργυροχρυσο¬ 
χοΐας του οικισμού Στεμνίτσας Ν. Αρκαδίας, ιδιοκτησίας του 
Δήμου Τρικολώνων, μαζί με τον περιβάλλοντα χώρο στα όρια 
ιδιοκτησίας, για ιστορικούς λόγους και γιατί είναι άρρηκτα 
συνδεδεμένο με τις μνήμες των κατοίκων της περιοχής. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 19 Μαρτίου 1999 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 
-Φ- 

Αριθ. 2112/96 (9) 

Κήρυξη δένδρου ως διατηρητέου μνημείου της Φύσης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις της παραγράφου 3 του άρθρου 78 του Ν .Δ. 
86/69 «Περί Δασικού Κώδικος», όπως αντικαταστάθηκε με το 
άρθρο 3 του Ν.Δ. 996/1971. 

2. Τις διατάξεις του Ν. 2503/97 «Διοίκηση - οργάνωση - στε- 
λέχωση Περιφέρειας Αττικής». 

3. Την υπ’ αριθμ. 86/9.9.97 απόφαση του Γεν. Γραμ. Περι¬ 
φέρειας Αττικής «Περί μεταβίβασης αρμοδιοτήτων». 

4. Το 1499/7.2.1996 έγγραφο του Δήμου Αγίων Αναργύρων. 

5. Την 473/19.11.1996 εισήγηση του Δασαρχείου Αιγάλεω, 
αποφασίζουμε: 

Κηρύσσουμε ως διατηρητέο μνημείο της Φύσεως ένα υπε- 
ραιωνόβιο άτομο ελιάς (ΟΙβε οΙβεεΙβΓ), η οποία αποτελείται 
από ένα παλιό κεντρικό κορμό και μερικούς νεώτερους κλώ¬ 
νους. 

Βρίσκεται στους Αγίους Αναργύρους Αττικής, πλησίον της 
σιδηροδρομικής γραμμής, σε ειδικά διαμορφωμένη πλατεία 
- πεζόδρομο και είναι γνωστή ως «Ελιά του Πεισίστρατου» και 
παρουσιάζει ιδιαίτερη βοτανική, αισθητική και ιστορική ση¬ 
μασία. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αιγάλεω, 16 Μαρτίου 1999 
Ο Γεν. Γ ραμ. Περιφέρειας 
ΠΑΝΑΓΙΩΤΗΣ ΧΑΜΑΚΙΩΤΗΣ 


Αριθ. 1488 (10) 

Μεταβίβαση αρμοδιοτήτων και δικαίωμα υπογραφής στους 
Αντιπρυτάνεις του Πανεπιστημίου Θεσσαλίας. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις: 

α. Του Π.Δ. 83/84 «Περί ιδρύσεως Παν/μίου Αιγαίου, Ιονίου 
Παν/μίου και Παν/μίου Θεσσαλίας» όπως ισχύει σήμερα. 

β. Του Ν. 1268/82 «Για δομή και λειτουργία των ΑΕΙ» όπως 
ισχύει σήμερα. 

γ. Τ ου άρθρου 1 του Ν. 2083/92 όπως τροποποιήθηκε με το 
άρθρο 7 του Ν. 2158/93. 

δ. Του άρθρου 3 παρ. 1 περ. στ' εδαφ. VIII του Ν. 2083/92 
σύμφωνα με τις οποίες, ο Πρύτανης κατά την άσκηση των κα¬ 
θηκόντων του, επικουρείται από τους δύο Αντιπρυτάνεις, οι 
οποίοι ασκούντις αρμοδιότητες που αναθέτει σε καθένα από 
αυτούς το Πρυτανικό Συμβούλιο. 

ε. Του Π.Δ. 224/95 «Περί Οργανισμού των Διοικητικών Υπη¬ 
ρεσιών του Παν/μίου Θεσσαλίας», όπως έχει τροποποιηθεί 
και ισχύει σήμερα. 

στ) Τις αποφάσεις του Πρυτανικού Συμβουλίου στις αρ. α) 
1/19.2.99 και 2/19.3.99 συνεδριάσεις του. 

ζ) Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋπολο¬ 
γισμού ή του προϋπολογισμού του Πανεπιστημίου Θεσσα¬ 
λίας. 

η) Τ ις υπηρεσιακές ανάγκες του Ιδρύματος, αποφασίζουμε: 

Την ανάθεση στους Αντιπρυτάνεις των ακολούθων αρμο¬ 
διοτήτων: 

Ο Κων/νος Μπαγιάτης ορίζεται Αντιπρύτανης επί των Ακα¬ 
δημαϊκών Υποθέσεων και Προσωπικού. 

Ο Νικόλαος Αράβας ορίζεται Αντιπρύτανης επί του Οικο¬ 
νομικού Προγραμματισμού και Ανάπτυξης. 

Ειδικότερα αναθέτουμε: 

1. Στον Αντιπρύτανη επί των Ακαδημαϊκών Υποθέσεων και 
Προσωπικού Κων/νο Μπαγιάτη, την αρμοδιότητα καθώς και 
το δικαίωμα υπογραφής σε θέματα: Προσωπικού πάσης φύ¬ 
σεως (των μελών ΔΕΠ, εκτός των πειθαρχικών υποθέσεων, 
του Διοικητικού Προσωπικού, των μελών Ε.Ε.Π. και Ε.Δ.Τ.Π. 
και του λοιπού διδακτικού προσωπικού), μετακίνησης εκτός 
έδρας του ανωτέρω προσωπικού και έγκριση της σχετικής 
δαπάνης κινήσεως και αποζημιώσεως των μετακινουμένων, 
Ακαδημαϊκών Υποθέσεων, Σπουδών, Προπτυχιακών και Με¬ 
ταπτυχιακών Φοιτητών, Φοιτητικής Μέριμνας, Πανεπιστημια¬ 
κών Συγγραμμάτων και Εκδόσεων, σε θέματα Δικτύω και Μη¬ 
χανοργάνωσης, καθώς και σε θέματα Εποπτείας του Ειδικού 
Νομικού Προσώπου Ιδιωτικού Δικαίου με την επωνυμία «Ε¬ 
ταιρεία Διαχειρίσεως και Αξιοποιήσεως της Περιουσίας του 
Πανεπιστημίου Θεσσαλίας». 

2. Στον Αντιπρύτανη επί του Οικονομικού Προγραμματι¬ 
σμού και Ανάπτυξης, Νικόλαο Αράβα, την αρμοδιότητα κα¬ 
θώς και το δικαίωμα υπογραφής σε θέματα: Οικονομικών Υ¬ 
πηρεσιών (πλην του προσωπικού) και Οικονομικού Προ¬ 
γραμματισμού, Ανάπτυξης, Τεχνικής Υπηρεσίας (πλην του 
προσωπικού), Ερευνητικών Δραστηριοτήτων, καθώς και σε 
θέματα Πληροφορικής. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Βόλος, 29 Μαρτίου 1999 

Ο Πρύτανης 
ΠΑΝΤΕΛΗΣ ΛΑΖΑΡΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



